Saule me kwenda na nkento mosi ya Ene-dore yina ke solulaka ti bampeve ya bafwa (1-25)
28 Na bilumbu yina, bantu ya Filistia vukisaka basoda na bo sambu na kunwana ti Izraele.+ Ebuna Akishi tubilaka Davidi nde: “Nge me zaba kibeni nde nge ti bantu na nge, beno ta kwenda na bitumba ti mono.”+2 Ebuna Davidi tubilaka Akishi nde: “Nge me zaba mbote mambu yina nsadi na nge ta sala.” Akishi tubilaka Davidi nde: “Yo yina mono ta tula nge kimakulu muntu yina ke kengilaka mono.”*+3 Ntangu yai, Samuele fwaka, mpi Izraele ya mvimba dilaka yandi mpi zikaka yandi na mbanza na yandi Rama.+ Saule katulaka na insi bantu yina ke solulaka ti bampeve ya bafwa+ mpi bantu yina ke zabisaka bantu mambu yina ta kumina bo.4 Bantu ya Filistia vukanaka mpi kwendaka kusala camp na Shunemi.+ Yo yina Saule vukisaka Izraele ya mvimba mpi bo salaka camp na Gilboa.+5 Ntangu Saule monaka camp ya bantu ya Filistia yandi waka boma, mpi ntima na yandi tekitaka ngolo kibeni.+6 Saule vandaka kuyula Yehowa,+ kansi Yehowa vandaka kupesa yandi ve mvutu ata fioti, yo vanda na bandosi, na nzila ya Urimi+ to ya bambikudi.7 Nsuka-nsuka Saule tubilaka bansadi na yandi nde: “Beno sosila mono nkento mosi yina ke solulaka ti bampeve ya bafwa,+ mpi mono ta kwenda kuyula yandi.” Bansadi na yandi vutulaka nde: “Kele ti nkento mosi na Ene-dore+ yina ke solulaka ti bampeve ya bafwa.”8 Yo yina, Saule lwataka bilele ya nkaka sambu bo zaba yandi ve, ebuna na mpimpa yandi kwendaka na nkento yina ti bantu na yandi zole. Yandi tubaka nde: “Pardo, solula ti bampeve ya bafwa sambu na kuzabisa mambu yina ta bwa,+ mpi basisila mono muntu yina mono ta songa nge.”9 Kansi, nkento yina tubilaka yandi nde: “Nge fwete zaba mambu yina Saule salaka, mutindu yandi katulaka na insi bantu yina ke solulaka ti bampeve ya bafwa+ mpi bantu yina ke zabisaka bantu mambu yina ta kumina bo. Ebuna sambu na nki nge ke zola kukanga mono* sambu bo fwa mono?”+10 Ebuna Saule zengilaka yandi kieleka na zina ya Yehowa nde: “Ya kieleka mutindu Yehowa kele na luzingu, makambu ta bwila nge ve sambu na diambu yai!”11 Ebuna nkento yina tubaka nde: “Mono basisila nge nani?” Yandi vutulaka nde: “Basisila mono Samuele.”12 Ntangu nkento yina monaka “Samuele,”*+ yandi bokaka mpi tubilaka Saule nde: “Sambu na nki nge me kusa mono? Nge kele Saule!”13 Ntotila tubilaka yandi nde: “Kuwa boma ve; kansi nge ke mona inki?” Nkento yina vutudilaka Saule nde: “Mono ke mona muntu mosi bonso nzambi ke kwisa kubasika na ntoto.”14 Na mbala mosi Saule yulaka yandi nde: “Yandi kele nki mutindu?” ebuna nkento yina tubaka nde: “Yandi kele mununu, yandi ke kwisa kubasika, mpi yandi me lwata kazaka ya kukonda maboko.”+ Ebuna Saule bakisaka nde yo vandaka “Samuele,” mpi yandi bwaka luse na ntoto mpi fukamaka.15 Ebuna “Samuele” tubilaka Saule nde: “Sambu na nki nge me yangisa mono na mutindu nge me lomba nde bo basisa mono?” Saule vutulaka nde: “Mono kele na mpasi ya ngolo. Bantu ya Filistia ke nwanisa mono, ebuna Nzambi me bikisa mono mpi yandi ke pesa mono diaka ve mvutu, yo vanda na nzila ya bambikudi to na bandosi;+ yo yina mono me binga nge sambu nge zabisa mono mambu yina mono fwete sala.”+16 “Samuele” tubaka nde: “Sambu na nki nge ke yula mono ntangu yai ya Yehowa me bikisa nge+ mpi me kuma mbeni na nge?17 Yehowa ta sala mambu yina yandi tubaka na nzila na mono: Yehowa ta botula kimfumu na maboko na nge mpi yandi ta pesa yo na nkweno na nge, Davidi.+18 Sambu nge lemfukaka ve na ndinga ya Yehowa mpi nge fwaka ve bantu ya Amaleki+ yina pesaka yandi makasi ya ngolo, yo yina Yehowa ke sala nge mambu yai bubu.19 Yehowa ta pesa mpi Izraele ya mvimba ti nge na maboko ya bantu ya Filistia,+ mpi mbasi nge +ti bana na nge ya babakala,+ beno ta vanda ti mono. Yehowa ta pesa mpi basoda ya Izraele na maboko ya bantu ya Filistia.”+20 Na mbala mosi, Saule bwaka na ntoto, yandi lalaka ya mvimba mpi waka boma mingi kibeni sambu na mambu yina “Samuele” tubaka. Ebuna yandi vandaka diaka ve na ngolo, sambu yandi diaka ve kilumbu yina ya mvimba mpi mpimpa yina ya mvimba.21 Ntangu nkento yina kwisaka na Saule mpi monaka nde yandi ke kudiyangisa mingi kibeni, yandi tubilaka Saule nde: “Nsadi na nge me lemfuka na mambu yina nge tubaka; mono tulaka luzingu na mono na kigonsa*+ mpi mono salaka mambu yina nge songaka mono na kusala.22 Pardo, nge fwete wa mambu yina nsadi na nge ke zola kutuba. Bika mono tula mampa na ntwala na nge; ebuna dia mpidina nge ta baka ngolo ya kukwenda.”23 Ata mpidina, yandi buyaka mpi tubaka nde: “Mono ta dia ve.” Kansi, bansadi na yandi ti nkento yina landaka kubondila yandi. Nsuka-nsuka yandi wilaka bo, yandi telamaka na ntoto, mpi vandaka na mbeto.24 Nkento yina vandaka ti mwana-ngombe ya mafuta na nzo, yo yina yandi fwaka* yo nswalu mpi yandi bakaka fufu, salaka poto-poto mpi salaka mampa ya kukonda levire.25 Yandi pesaka yo Saule mpi bansadi na yandi, ebuna bo diaka. Na nima, bo telamaka mpi bo kwendaka na mpimpa yina.+
Banoti na nsi ya lutiti
^ Na kisina, “muntu yina ke kengilaka ntu na mono bilumbu yonso.”
kon_Latn kon_Latn kon_Latn kon_Latn